
PARLAMENTUL ROMÂNIEI

CAMERA DEPUTAŢILOR

Comisia pentru politică  economică, 

reformă şi privatizare

Bucureşti, 

Nr.   21/I/     / 2002





R  A  P  O  R  T

asupra proiectului de Lege pentru aprobarea Ordonanţei Guvernului  nr.28/2002 privind

valorile mobiliare, serviciile de investiţii financiare şi pieţele reglementate
 

În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, cu proiectul de Lege pentru aprobarea Ordonanţei Guvernului  nr.28/2002 privind valorile mobiliare, serviciile de investiţii financiare şi pieţele reglementate,
 trimis cu adresa nr. 147/ 25.03.2002.

1.                        La întocmirea prezentului raport, Comisia a avut în vedere:

- avizul nr.1383/20.12.2001 al Consiliului Legislativ; 

- avizul nr.E102/13.03.2002 al Guvernului;

 
- avizul nr.414/20.02.2002 Consiliului Economic şi Social;

- avizul nr.147/27.03.2002 al Comisiei juridice, de disciplină şi imunităţi;

- avizul nr.  22/187/08.04.2002 al Comisiei pentru buget, finanţe şi bănci.



Proiectul de Lege are ca obiect de reglementare modificarea şi completarea Ordonanţei Guvernului nr.28/2002 prin care s-a avut în vedere toate prevederile privind legislaţia comunitară  referitoare la piaţa de capital inclusiv prin adoptarea şi includerea în legislaţia internă a dispoziţiilor cuprinse în directivele Uniunii Europene.

          Proiectul de ordonanţă de urgenţă supus avizării are ca obiect de reglementare atât complecterea şi actualizarea legislaţiei existente în materia valorilor mobiliare, a serviciilor de investiţii financiare şi a pieţelor reglementate, cât şi marcarea unei evoluţii a concepţiei asupra pieţei de capital şi a instituţiilor acesteia.


De asemenea, în proiect se prevede crearea unei pieţe secundare a titlurilor de stat, reglementarea ofertei publice în sensul precizării cadrului juridic comun, introducerea normelor de reglementare a ofertei intrnaţionale, principii privind protecţia investitorilor, reglementarea unor aspecte privind societăţile comerciale deţinute public privind oferta publică obligatorie, instituţionalizarea fondului de compensare prin care se protejază investitorii de pe piaţa de capital faţă de riscul insolvabilităţii şi reglementarea organismelor cu putere de autoreglare.


Textul proiectului se aliniază la principiile Organizaţiei Europene pentru Comerţ şi Dezvoltare (OECD), pe de o parte, iar pe de altă parte s-a urmărit implementarea normrlor şi recomandărilor Organizaţiei Internaţionale a Comisiei de Valori Mobiliare (IOSCO), precum şi adaptarea la legislaţia ţărilor din Uniunea Europeană.

Ordonanţa în prima parte dezvoltă definiţiile în materie existente şi reglează regimul juridic privind înfiinţarea şi funcţionarea burselor de valori.

În scopul facilitării creării unei pieţe secundare a titlurilor de stat, ordonanţa prevede ca acestea să fie listate automat la o bursă de valori prin simpla prezentare a prospectului de emisiune, fără îndeplinirea nici unei alte condiţii suplimentare. De asemenea prevede expres, cu caracter de principiu şi rezolvând astfel una dintre carenţele reglementărilor existente că toate operaţiunile având ca obiect instrumente financiare emise de societăţi deţinute public se vor desfăşuradoar pe pieţele reglementate şi prin intermediul societăţilor de servicii de investiţii financiare autorizate de CNVM. Se reglementează aspecte privind societăţile comerciale deţinute public, privind creşterea transparenţei pieţelor reglementate, precum şi privind interzicerea manipulării pieţei şi a tranzacţiilor bazate pe informaţii confidenţiale. 

În cuprinsul ordonanţei se prevede şi un regim de aplicarea a sancţiunilor menit să potenţeze caracterul preventiv al normelor de încriminare a încălcărilor prevederilor substanţiale ale legii.

   Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.

  Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţele din datele de          aprilie 2002. 

  La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

 1.Autorităţii pentru Privatizare şi Administrarea Participaţiilor Statului: domnul Iacob Zelenco – Secretar de stat, doamna Bîrzan Adriana – consilier, doamna Sandulache Aida – consilier juridic, domnul Blatu Iorga Răzvan – consilier juridic, doamna Ica Lăpuşan – director;

           2. Ministerului Finanţelor Publice: doamna Doina Drăghici- consilier.

La lucrările Comisiei au fost prezenţi 28 deputaţi, din totalul de 31 membri ai Comisiei.

  Proiectul de lege a fost primit de la Secretariatul General al Guvernului.

În urma dezbaterii, Comisia propune admiterea cu modificări a proiectul de Lege pentru aprobarea Ordonanţei Guvernului  nr.25/2002 privind unele măsuri de urmărire a executării obligaţiilor asumate prin contractele de privatizare a societăţilor comerciale, în unanimitate (28 de voturi).

I. Amendamente admise

În urma examinării acestui proiect de lege,  Comisia pentru politică economică, reformă şi privatizare, propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:
Nr.

crt.
                        Text iniţial


                     Text propus de Comisie

                   (autorul amendamentului)
             Motivarea 

             propunerii       

       amendamentelor

0
1
2
3

1.




II. Amendamente respinse

Comisia a dezbătut şi alt amendament pe care l-a respins, după cum urmează: 

Nr.

crt.
Text iniţial
Amendamente propuse şi respinse de Comisie

Autorul
Motivare

1


a) Argumente pentru susţinerea amendamentului:

b) Argumente pentru respingerea amendamentului:

Amendamentele Comisiei de buget finanţe şi bănci:

Nr.

crt.
Text iniţial
Text propus de Comisie

(autorul amendamentului)
Motivare

1.
Art.113

“Cenzorii societăţii deţinute public şi auditorul financiar al acesteia vor supraveghea şi vor verifica gestiunea societăţii, precum şi corectitudinea şi oportunitatea tranzacţiilor sau actelor încheiate de societate cu administratorii, angajaţii, acţionarii societăţii sau persoane afiliate ori persoane implicate cu aceştia.”
Se propune reformularea articolului 113, şi va avea următorul cuprins:

“Art.113 (1) Cenzorii societăţii deţinute public vor supraveghea şi vor verifica gestiunea societăţii, precum şi corectitudinea şi oportunitatea tranzacţiilor sau actelor încheiate de societate cu administratorii, angajaţii, acţionarii societăţii sau persoane afiliate ori persoane implicate cu aceştia.

(2) Situaţiile financiare ale societăţilor deţinute public vor fi supuse verificării auditorilor financiari, în conformitate cu dispoziţiile legale.”
Autor: Comisia pentru buget, finanţe şi bănci
Auditorii nu au atribuţii de supraveghere, ei exprimă doar o opinie asupra situaţiei financiare a societăţii.

2.
Art.129

“CNVM împreună cu Camera Auditorilor vor elabora norme aplicabile societăţilor deţinute public şi altor entităţi reglementate de CNVM privind conduita şi ghiduri profesionale în domeniul financiar-contabil şi audit.”
Se propune abrogarea art.129

Autori: dl. Deputat Florin Georgescu – PSD;

                 dl. deputat Eugen Nicolaescu – PNL;

                 dl. deputat Dinu Patriciu – PNL;

                 dl. deputat Napoleon Pop – PNL.
Nu pot intra în atribuţiile CNVM elaborarea de norme aplicabile în acest domeniu.

In cursul dezbaterii în comisie, următoarele amendamente au fost respinse:
AMENDAMENTE RESPINSE

Nr.

crt.
Text iniţial
Amendamentul propus şi autorul acestuia
Motivare

1.
Art.113.

“Cenzorii societăţii deţinute public şi auditorul financiar al acesteia vor supraveghea şi vor verifica gestiunea societăţii, precum şi corectitudinea şi oportunitatea tranzacţiilor sau actelor încheiate de societate cu administratorii, angajaţii, acţionarii societăţii sau persoane afiliate ori persoane implicate cu aceştia.”
Se propune reformularea astfel:

“Cenzorii societăţii deţinute public vor supraveghea şi vor verifica gestiunea societăţii, precum şi corectitudinea şi oportunitatea tranzacţiilor sau actelor încheiate de societate cu administratorii, angajaţii, acţionarii societăţii sau persoane afiliate ori persoane implicate cu aceştia.”

Autori: 

- dl. deputat Eugen Nicolaescu – PNL;

- dl. deputat Dinu Patriciu – PNL;

- dl. deputat Napoleon Pop – PNL.
a) argumente pentru susţinerea amendamentelor:

- auditorii nu au atribuţii de supraveghere, ei exprimă doar o opinie asupra situaţiei financiare a societăţii, Cenzorii şi auditorii au atribuţii diferite şi trebuie trataţi separat.

b) argumente pentru respingerea amendamentelor:

Situaţiile financiare vor fi verificate şi certificate de auditorii financiari, deci ei nu pot fi excluşi.

2. 
Art.115.alin.(1) şi (2)

“(1) Actele de dobândire, înstrăinare, schimb sau constituire în garanţie a unor active din categoria activelor imobilizate ale societăţii, a căror valoare depăşeşte, individual sau cumulat, pe durata unui exerciţiu financiar, 20% din totalul activelor imobilizate mai puţin creanţele, vor fi încheiate de către administratorii sau directorii societăţii numai după prealabila aprobare de către adunarea generală extraordinară a acţionarilor.

(2) Închirierile de active corporale pentru o perioadă mai mare de un an, a căror valoare individuală sau cumulată faţă de acelaşi cocontractant sau persoane implicate sau afiliate depăşeşte 20% din valoarea totalului activelor imobilizate mai puţin creanţele la data încheierii actului juridic, precum şi asocierile pe o perioadă mai mare de un an depăşind aceeaşi valoare se aprobă, în prealabil, de adunarea generală extraordinară a acţionarilor.”
Se propune reformularea astfel:

“(1) Actele de dobândire, înstrăinare, schimb sau constituire în garanţie a unor active din categoria activelor imobilizate ale societăţii, a căror valoare depăşeşte, individual sau cumulat, pe durata unui exerciţiu financiar, jumătate din totalul activelor imobilizate mai puţin creanţele, vor fi încheiate de către administratorii sau directorii societăţii numai după prealabila aprobare de către adunarea generală extraordinară a acţionarilor.

(2) Închirierile de active corporale pentru o perioadă mai mare de un an, a căror valoare individuală sau cumulată faţă de acelaşi cocontractant sau persoane implicate sau afiliate depăşeşte jumătate din valoarea totalului activelor imobilizate mai puţin creanţele la data încheierii actului juridic, precum şi asocierile pe o perioadă mai mare de un an depăşind aceeaşi valoare se aprobă, în prealabil, de adunarea generală extraordinară a acţionarilor.”
Autori: 

- dl. deputat Eugen Nicolaescu – PNL;

- dl. deputat Dinu Patriciu – PNL;

- dl. deputat Napoleon Pop – PNL.


a) argumente pentru susţinerea amendamentelor:

Procentul de 20% din valoarea activelor imobilizate ale companiei drept plafon obligatoriu peste care este cerută aprobarea tranzacţiei de către adunarea extraordinară a acţionarilor este un procent mult prea mic care nu întruneşte caracterul extraordinar menţionat mai sus şi intenţionat la momentul redactării prevederii. Recomandăm echilibrarea principiului controlării de către acţionarii minoritari a deciziilor administratorilor cu principiul încurajării comerţului companiilor naţionale, păstrând procentul prevăzut de Legea nr.31/1990 a societăţilor comerciale.

b) argumente pentru respingerea amendamentelor:

Propunem menţinerea art.115 în forma actuală având în vedere necesitatea sporirii transparenţei, mai ales în situaţiile în care prerogative ale adunării generale






a acţionarilor au fost transferate către Consiliul de Administraţie. Majorarea pragului la 50% din totalul activelor imobilizate ar fi de natură să favorizeze acţiuni cu efecte nefavorabile asupra societăţilor comerciale care apelează la disponibilităţi băneşti ale publicului.

3.
Art.116.alin.(1)

“(1) Sunt interzise aporturile în natură la majorarea capitalului social al societăţilor deţinute public, cu excepţia aporturilor constând din terenurile de incintă pentru care s-au eliberat certificate de atestare a dreptului de proprietate asupra terenurilor şi majorarea de capital social se efectuează de drept, conform Ordonanţei de urgenţă a Guvernului nr.88/1997 privind privatizarea societăţilor comerciale, cu modificările şi completările ulterioare.”


Se propune reformularea astfel:

“(1) Sunt permise aporturile în natură la majorarea capitalului social al societăţilor deţinute public, cu condiţia ca bunul ce formează obiectul aportului în natură să servească la realizarea de către societate a obiectului statutar de activitate. În acest sens, la baza documentaţiei alcătuite în vederea fundamentării hotărârii de majorare a capitalului social al societăţii va sta un studiu de fezabilitate şi expertiză valorică, întocmită de către un expert autorizat. Acţionarii care deţin, singuri sau împreună cu alţii, cel puţin 5% din capitalul social al societăţii au dreptul la o expertiză independentă pe cheltuială proprie. În cazul unei diferenţe depăşind 10% între valorile diferite stabilite de rapoartele de expertiză, administratorii societăţii împreună cu acţionarii ce au solicitat expertiza independentă vor numi un expert comun care va concilia valorile stabilite. Acţionarii societăţilor deţinute public care nu participă cu aport în natură au drept de preferinţă şi pot participa cu aport în bunuri de natură substanţială cu cele avizate prin studiul de fezabilitate şi/sau în numerar în cadrul aceleiaşi operaţiuni de majorare a capitalului social, proporţional cu cota deţinută de aceştia.”
Autori: 

- dl. deputat Eugen Nicolaescu – PNL;

- dl. deputat Dinu Patriciu – PNL;

- dl. deputat Napoleon Pop – PNL.


a) argumente pentru susţinerea amendamentelor:

Interzicerea aporturilor în natură ar contraveni legislaţiei comunitare în domeniu; potrivit art.27 al Directivei 77/91/EEC din 31 decembrie 1976, aşa cum a fost aceasta modificată prin actele 179H, 1851, 392L0101 şi 194N, aporturile în natură sunt permise laolaltă cu celelalte aporturi, în condiţii extrem de liberale: bunul ce formează obiectul aportului în natură poate fi transferat în proprietatea societăţii în termen de 5 ani de la data hotărârii de majorare a capitalului social, cu condiţia expertizării aportului de către un expert independent.

b) argumente pentru respingerea amendamentelor:

Art.27 al directivei 77/91/EEC din 31 decembrie 1976 se referă numai la posibilitatea efectuării aporturilor în natură de către societăţi comerciale în general, la societăţile deţinute public interzicerea aporturilor în natură se fundamentează pe 






necesitatea de a preveni efecte negative cum sunt:

- supraevaluarea aportului;

- înregistrarea unor active depăşite moral, uzate fizic sau fără utilitate pentru activitatea societăţii;

- imposibilitatea exercitării dreptului de preferinţă al celorlalţi acţionari, ajungându-se la diluarea forţată a deţinerilor acestora.

4.
Art.118 alin.(3)

“(3) Dacă adunarea generală extraordinară a acţionarilor hotărăşte majorarea capitalului social cu diferenţa de valoare rezultată în urma actualizării, atunci aceasta se va efectua anterior majorării propuse sau concomitent cu aceasta, profitând acţionarilor înregistraţi la data de referinţă a respectivei adunări generale a acţionarilor proporţional cu cota fiecăruia de participare la capitalul social.”
Se propune reformularea astfel:

“(3) Majorarea capitalului social cu diferenţa de valoare rezultată în urma actualizării, se va efectua anterior majorării propuse sau concomitent cu aceasta, profitând acţionarilor înregistraţi la data de referinţă a respectivei adunări generale a acţionarilor proporţional cu cota fiecăruia de participare la capitalul social.”
Autori: 

- dl. deputat Eugen Nicolaescu – PNL;

- dl. deputat Dinu Patriciu – PNL;

- dl. deputat Napoleon Pop – PNL.
a) argumente pentru susţinerea amendamentelor:

Acţionarii au oricum aceste drepturi conferite de Legea 31/1990. Majorarea capitalului social nu trebuie lăsată la latitudinea hotărârii adunării generale a acţionarilor.

b) argumente pentru respingerea amendamentelor:

Considerăm că menţinerea acestui articol în forma actuală este justificată, adunarea generală a acţionarilor fiind cea îndreptăţită, pe baza considerentelor economice prezentate de administratori, să hotărască asupra oportunităţii majorării capitalului social cu diferenţa rezultată în urma actualizării valorii imobilizărilor corporale şi incorporale din patrimoniul societăţii.

5.
Art.123 alin.(1)

“(1) Administratorii societăţilor deţinute public vor prezenta obligatoriu CNVM rapoarte curente, publicate obligatoriu în Buletinul Comisiei, în care vor declara orice act juridic încheiat de către societate cu administratori, angajaţi, acţionari ai societăţii sau cu persoane implicate sau persoane afiliate acestora, a căror valoare cumulată reprezintă cel puţin echivalentul în lei a 50.000 Euro.”
Se propune reformularea astfel:

“(1) Administratorii societăţilor deţinute public vor prezenta obligatoriu CNVM rapoarte curente, publicate obligatoriu în buletinul Comisiei, în care vor declara orice act juridic încheiat de către societate cu administratori, angajaţi, sau cu persoane implicate în raport cu acestea, a căror valoare cumulată reprezintă cel puţin echivalentul în lei a 50.000 Euro.”

Autori: 

- dl. deputat Eugen Nicolaescu – PNL;

- dl. deputat Dinu Patriciu – PNL;

- dl. deputat Napoleon Pop – PNL.


a) argumente pentru susţinerea amendamentelor:

caracterul tranzacţionabil al valorilor mobiliare face ca acţionariatul companiei să fie susceptibil de a se schimba de la un moment la altul. În aceste condiţii, ar fi necesar ca zilnic să se solicite Registrului o listă cu acţionariatul existent pentru a se verifica în ce măsură contractanţii sunt sau nu acţionari ai societăţii, liste care vor parveni societăţii în interval de aproximativ o săptămână etc.

b) argumente pentru respingerea amendamentelor:

Considerăm că menţinerea prevederilor art.123 în forma actuală este justificată, deoarece este vorba de promovarea transparenţei acestor tranzacţii, în vederea prevenirii prejudicierii societăţii şi implicit a celorlalţi acţionari.

Apreciem că valoarea de 50.000 euro este suficient de mare pentru a nu îngreuna întocmirea acestor rapoarte curente datorită schimbării 




structurii acţionariatului, în urma tranzacţiilor efectuate pe pieţele reglementate.

6.
Secţiunea 2 – auditorii financiari

Art.128 şi Art.129
“(1) Situaţiile financiar-contabile şi cele privind operaţiunile ale oricărei entităţi supuse autorizării, supravegherii şi controlului CNVM conform prevederilor prezentei ordonanţe de urgenţă vor fi elaborate în conformitate cu cerinţele specifice stabilite prin reglementările CNVM şi vor fi verificate şi certificate de auditori financiari autorizaţi, de către CNVM.

 (2) CNVM va ţine un registru special cu persoanele autorizate să realizeze activitatea de audit pentru persoanele juridice ce intră sub incidenţa prevederilor prezentei ordonanţe de urgenţă.

 (3) CNVM va emite reglementări cu privire la condiţiile de înregistrare a auditorilor în registrul prevăzut la alin.(2).”
Art.129

“CNVM împreună cu Camera Auditorilor vor elabora norme aplicabile societăţilor deţinute public şi altor entităţi reglementate de CNVM privind conduita şi ghiduri profesionale în domeniul financiar-contabil şi audit.”
Se propune eliminarea textului existent al celor două articole şi înlocuirea cu :

“Secţiunea 2 – Auditorii financiari

Art.128. – Auditul financiar se va face în conformitate cu reglementările în vigoare.”
Autori: 

- dl. deputat Eugen Nicolaescu – PNL;

- dl. deputat Dinu Patriciu – PNL;

- dl. deputat Napoleon Pop – PNL.


a) argumente pentru susţinerea amendamentelor:

Nu poate intra în atribuţiile CNVM elaborarea de norme aplicabile în acest domeniu.

b) argumente pentru respingerea amendamentelor:

A fost admis amendamentul de la art.2 anexa amendamente admise.

7.
Art.136.alin.(1)

“O societate deţinută public îşi va pierde acest statut în următoarele situaţii:

a) când un acţionar majoritar deţine legal mai mult de 90% din capitalul social al societăţii şi promovează o ofertă publică de preluare cu scopul de a închide societatea;

b) ca urmare a hotărârii adunării generale a acţionarilor, în cazul în care capitalul social va scădea sub echivalentul în lei a 100.000 euro iar numărul de acţionari sub 100.”
Se propune reformularea astfel:

“(1) O societate deţinută public îşi va pierde acest statut dacă sunt îndeplinite cumulativ următoarele condiţii:
a) când un acţionar majoritar deţine legal mai mult de 90% din capitalul social al societăţii şi promovează o ofertă publică de preluare cu scopul de a închide societatea;

b) ca urmare a hotărârii adunării generale a acţionarilor, în cazul în care capitalul social va scădea sub echivalentul în lei a 100.000 euro iar numărul de acţionari sub 100.”
Autori: 

- dl. deputat Eugen Nicolaescu – PNL;

- dl. deputat Dinu Patriciu – PNL;

- dl. deputat Napoleon Pop – PNL.


a) argumente pentru susţinerea amendamentelor:

b) argumente pentru respingerea amendamentelor:

Considerăm că menţinerea acestui articol în această formă este justificată, deoarece cele două ipoteze prevăzute la lit.a) şi b) ale art.136 sunt diferite. Cumularea acestor două situaţii ar genera un mecanism extrem de complicat de transformare a unei societăţi deţinute public în societate de tip închis şi ar îngreuna foarte mult procesul de delistare a societăţilor comerciale cu un grad scăzut de lichiditate tranzacţionate pe pieţele reglementate.

AMENDAMENTE PROPUSE DE DOMNUL DEPUTAT   ŞT.V. ZGONEA

Nr.
Articolul 
Modificări şi completări


1
Art.6
Se completează

Alin.3) ultimul paragraf

Inspectorul general poate fi revocat oricând, pentru motive imputabile lui, de către CNVM. Decizia de revocare va fi obligatoriu însoţită şi de motivaţia acestei revocări.


2
Art.10
Se modifică şi se completează 

Alin. 3)

CNVM poate suspenda, atunci când este cazul, decizia de delegare de putere prevăzută la alin.1) dar nu pentru mai mult de 2 săptămâni.

CNVM poate reânoi suspendarea pentru o perioadă de încă 2 săptămâni, dar numai în cazul imposibilităţii de audiere a inspectortului general.

După ultima perioadă de suspendare, CNVM decizia de delegare de putere a CNVM va fi revocată de drept.

Alin.4) –nou-

CNVM poate revoca decizia de delegare  de putere prevăzută la alin.1) dar numai după audierea prealabilă a inspectoratului general.


3
Art.28
Se elimină virgula din sintagma “prin analogie şi altor pieţe reglementate”


4
Art.39
Se modifică si complectează

Alin.2) 

...va face un anunţ cu privire la admitere în cel puţin două ziare de difuzare naţională, timp de trei zile consecutiv, în conformitate cu reglementările CNVM şi ale pieţei.


5
Art.40
Se modifică

Alin.2) se elimină


6 
Art.66
Alin. 1) Depăşirea acestei perioade va fi considerată respingere


7
Art.69
Se completează

Alin.2) anunţul de ofertă publică trebuie publicat în 2 cotidiene de difuzare naţională timp de 3 zile consecutiv....


8
Art.95
Se elimină virgula din “ deschiderea procedurii falimentului şi nici activele...  ” 


9
Art.111
Se modifică

...în două ziare de difuzare naţională, timp de trei zile consecutiv...


10
Art.185
Alin.1) se elimină


PROPUNERI de amendamente la proiectul de Lege nr.147/2002 pentru aprobarea O.U.G. NR. 28/2002 privind valorile mobiliare, serviciile de investiţii financiare şi pieţele reglementate
Iniţiatori: Napoleon POP

                 Eugen NICOLAESCU


Textul O.U.G. 28/2002
Propunere modificare
Fundamentare

1
Art. 2 alin. 1 pct. 10 “Data de referinta - data înregistrării dobândirii de valori mobiliare de către deţinătorii care beneficiază de drepturile conferite de acestea.”
Art. 2 alin. 1 pct. 10 “Data de referinta - data calendaristica, stabilita de consiliul de administratie, care serveste la identificarea actionarilor care participa la adunarea generala si voteaza in cadrul acesteia. Data de referinta trebuie sa fie ulterioara publicarii convocarii adunarii generale cu cel putin cinci zile lucratoare. Persoanele care au calitatea de actionar la data de referinta au dreptul sa participe si sa voteze in cadrul adunarii generale pentru care a fost stabilita.”

Dupa art. 2 alin. 1 pct. 10 se introduce o noua definitie: (11) “Data de intregistrare - data calendaristica stabilita de adunarea generala a actionarilor, care serveste la identificarea actionarilor asupra carora se rasfrang efectele hotararilor adunarii generale a actionarilor. Data de inregistrare trebuie sa fie ulterioara datei intrunirii adunarii generale cu cel putin 20 zile calendaristice. Persoanele care au calitatea de actionar la data de inregistrare sunt indreptatiti sa primeasca dividende, să primească acţiuni cu titlu gratuit ca urmare a majorărilor de capital social din resurse interne, să beneficieze de dreptul de preferinţă, precum şi să exercite orice alte drepturi stabilite în cadrul adunării generale.”

Punctele art. 2 alin. 1 se vor renumerota in mod corespunzator


- mecanismul propus de forma actuala a ordonantei impiedica tranzactionarea pe baza unor informatii certe si sigure si implicit induce un grad mare de nesiguranta intrucat este atat posibil, cat si perfect legal ca adunarea generala a actionarilor emitentului sa hotarasca altfel decat a propus consiliul de administratie;

- definitiile si utilizarea notiunilor de “data de referinta” si “drept de preferinta” sunt contradictorii, mecanismul descris de proiectul de ordonanta impiedica tranzactionarea altor drepturi in afara de dreptul de preferinta, care este definit ca exceptie fata de toate celelalte drepturi;

· - in cuprinsul ordonantei este enuntat in mod contradictoriu principiul conform caruia de toate drepturile conferite de actiuni beneficiaza cei care sunt inscrisi la data de referinta pentru intrunirea adunarii generale

· - se ignora faptul ca drepturile se nasc la data adunarii generale care le acorda si trebuie tranzactionate, odata cu actiunile sau separat de ele, pina la o data ulterioara respectivei adunari si anterioara exercitarii lor efective.

- in cazul pietei americane consiliul de administratie este cel care hotaraste distribuirea de dividende, iar actionarii care vor primi dividendele sunt cei de la data de inregistrare (record date) – stabilita de consiliul de administratie si ulterioara anuntului facut de acesta;

2
Art. 2 alin. 1 pct. 11 “Drept de preferinta – dreptul unui acţionar de a subscrie cu prioritate acţiuni la majorarea capitalului social , proporţional cu numărul de acţiuni deţinute la data de referinţă la un preţ inferior preţului acţiunilor oferite public;”
Art. 2 alin. 1 pct. 11 “Drept de preferinta - dreptul unui acţionar de a subscrie cu prioritate acţiuni la majorarea capitalului social, proporţional cu numărul de acţiuni deţinute la data de înregistrare la un preţ inferior preţului acţiunilor oferite public;”
A se vedea fundamentarea modificarii art. 2 alin. 1 pct. 10

3
Art. 2 alin. 1 pct. 29 lit. e): “Persoane care acţionează în mod concertat: - două sau mai multe persoane care au încheiat un acord în vederea obţinerii sau exercitării în comun a drepturilor de vot pentru a înfăptui o politică comună. Până la proba contrară, următoarele persoane sunt prezumate că acţionează în mod concertat:

...

e) o societate de servicii de investiţii financiare sau un agent de servicii de investiţii financiare, cu clienţii lor, faţă de persoanele afiliate societăţii de servicii de investiţii financiare;”
Se elimina art. 2 alin. 1 pct. 29 lit. e)
- este lipsit de aplicabilitate practica;

4
Art. 6 alin. 1 “Pieţele reglementate sub formă de burse de valori se înfiinţează şi funcţionează ca instituţii publice cu personalitate juridică prin decizia de înfiinţare şi autorizaţia de funcţionare date de CNVM.”
Art. 6 alin. 1: “Pieţele reglementate sub formă de burse de valori se înfiinţează şi funcţionează ca instituţii de interes public, cu personalitate juridică, prin decizia de înfiinţare şi autorizaţia de funcţionare date de CNVM.”
- notiunea de “institutie publica” implica, de regula,  apartenenta/subordonarea la/fata de o autoritate a puterii executive centrale/locale si finantarea din surse bugetare de stat (ca ordonator de credite bugetare); bursa de valori este o institutie constituita prin grija unui numar de societati de servicii de investitii financiare reunite intr-o asociatie profesionala (asociatia bursei), in scopul prestarii unor servicii utile comunitatii largi, care isi asigura si gestioneaza resursele financiare;

- bursele de valori presteaza activitati de interes public, in sensul de medie a necesitatilor si trebuintelor sociale ale participantilor pietei bursiere;

- bursa de valori trebuie sa fie o persoana juridica care sa isi centreze politica, strategiile si serviciile in punctul rezultantei fortelor sociale, astfel incat sa polarizeze echidistant interesele participantilor la piata;

- prin urmare, natura privata a bursei de valori este mai pregnanta decat cea publica, iar bursa se plaseaza intr-o alta sfera decat cea a institutiilor publice clasice, consacrate de dreptul comun;

- forma juridica de organizare ca “institutie de interes public” exprima mai  bine esenta bursei de valori si a rolului sau, decat cea de “institutie publica”.

5
Art. 6 alin. 3: “Prin excepţie de la prevederile art. 162 şi următoarele, CNVM autorizează activităţi de compensare, decontare şi depozitare desfăşurate prin compartimente specializate ale bursei de valori.”
Art. 6 alin. 3: “Prin excepţie de la prevederile art. 162 şi următoarele, CNVM autorizează activităţi de compensare, decontare, plati, depozitare, înregistrare a constituirii si transferului drepturilor asupra valorilor mobiliare si a instrumentelor financiare, precum şi orice operaţiuni conexe acestora, desfăşurate prin compartimente specializate ale bursei de valori.”
- reformulat priin prisma prevederilor art. 162, de la care deroga, care vorbesc si despre “inregistrarea transferului proprietatii”;

– activitatea de compensare-decontare si depozitare poate fi desfasurata de BVB numai sub rezerva autorizarii de catre CNVM;

- articolul 6 alin. 3 nu nominalizeaza in terminis activitatea de registru ca exceptie, prin urmare ar putea exista interpretari potrivit carora BVB nu va mai putea tine registrele emitentilor decat, eventual, prin participarea la o societate de registru distincta, aspecta care afecteaza siguranta financiara a BVB si siguranta detinerilor pe piata bursiera;

- BVB trebuie sa functioneze ca un sistem integrat in timp real, pentru asigurarea securitatii operatiunilor de bursa; in prezent, sistemul verifica automat existenta actiunilor in contul vanzatorului.

6
Art. 9: “Inspectorul general al bursei este detaşat permanent la Bursa de valori. Bursa de valori va asigura mijloacele necesare îndeplinirii atribuţiilor de supraveghere şi control de către inspectorul general.”
Art. 9: “Inspectorul general al bursei isi desfasoara activitatea la Bursa de valori. Bursa de valori va asigura mijloacele necesare îndeplinirii atribuţiilor de supraveghere şi control de către inspectorul general.”
- rectificare eroare materiala;

- detasarea este o institutie juridica specifica dreptului muncii si care presupune subordonarea inspectorului general fata de directorul general al bursei de valori, aspect care contravine functiilor de supraveghere si control ale inspectorului general al bursei.

7
Art. 16 lit. g) “Adunarea generală a asociaţiei bursei de valori are următoarele atribuţii:

... g) adoptă hotărâri cu privire la funcţionarea bursei de valori.”
Art. 16 lit. g) “Adunarea generală a asociaţiei bursei de valori are următoarele atribuţii:

…. g) adopta strategii si politici privind dezvoltarea bursei de valori.”
- potrivit art. 24 al. 2 “Directorul general exercită competenţele de conducere şi cele privind funcţionarea bursei de valori ...”, iar prevederile art. 20 stabilesc o serie de atributii referitoare la acelasi aspect in sarcina comitetului bursei. Prin urmare, atributiile privind functionarea bursei sunt atribute ale directorului general al bursei si ale comitetului bursei, urmand ca Asociatia bursei sa stabileasca liniile directoare ale functionarii bursei de valori.

8
Art. 17 alin. 1 "Conducerea bursei de valori este încredinţată comitetului bursei, ales de asociaţia bursei de valori pentru un mandat de maximum 5 ani, reînnoibil.”
Art. 17 alin. 1 "Conducerea bursei de valori este încredinţată comitetului bursei, compus din 5-9 membri, alesi de asociaţia bursei de valori pentru un mandat de maximum 5 ani, reînnoibil.”
- este necesara stabilirea unei structuri minime si maxime a comitetului bursei, astfel incat asociatia bursei sa isi poata configura structura de conducere, in statut, in functie de necesitati, de dimensiunile pietei bursiere;

- acesti parametri s-au dovedit a fi in masura sa raspunda principiului reprezentativitatii;

9
Art. 17 alin. 2 si 3

“(2) Membrii comitetului bursei sunt aleşi cu votul a cel puţin 2/3 din numărul membrilor prezenţi sau reprezentaţi.

(3) Dacă la prima convocare nu se întruneşte cvorumul prevăzut la alin. (2), membrii comitetului vor fi desemnaţi în condiţiile de cvorum şi vot menţionate în art. 13 alin.(3), de către adunarea generală la o a doua convocare.”
Art. 17 alin. 2 “Adunarea generala a Asociatiei Bursei care are inscrisa pe ordinea de zi problema alegerii membrilor comitetului bursei, respectiv revocarii, este regulamentar constituita in prezenta a cel putin doua treimi din numarul total al membrilor Asociatiei Bursei care au exercitiul dreptului de vot.

(3) Hotararile privind alegerea membrilor comitetului bursei, respectiv revocarea acestora se adopta cu votul a cel putin doua treimi din numarul total al membrilor Asociatiei Bursei care au exercitiul dreptului de vot.

(4) In cazul in care, la prima convocare, adunarea generala care are inscrisa pe ordinea de zi problema alegerii, respectiv revocarii membrilor Comitetului Bursei nu se poate constitui regulamentar in conditiile alin. 2, precum si in cazul in care nu se pot adopta hotarari in conditiile alin. 3, adunarea generala a Asociatiei Bursei se intruneste in a doua convocare, la o data cu cel putin 10 zile ulterioara datei primei convocari.

(5) Adunarea generala a Asociatiei Bursei convocata in conditiile alin. 4 este regulamentar constituita si lucreaza valabil in prezenta a cel putin jumatate plus unu din numarul total al membrilor Asociatiei Bursei care au exercitiul dreptului de vot. 

(6) Hotararile privind alegerea membrilor comitetului bursei, respectiv revocarea acestora se adopta, in cadrul adunarii generale convocate in conditiile alin. 4, cu votul a cel putin jumatate plus unu din numarul membrilor prezenti si reprezentati, care au exercitiul dreptului de vot.”
- este necesar si util ca bursa de valori sa  beneficieze de o conducere stabila, care sa aiba posibilitatea implementarii obiectivelor asumate;

- normele juridice existente in prezent in statutul asociatiei bursei aprobat de CNVM reflecta intocmai acest aspect;

- utilizarea, prin analogie, a normelor juridice referitoare la cvorumul de vot si de prezenta corespunzator celor doua convocari in cadrul adunarilor generale ale actionarilor care au pe ordinea de zi problema desemnarii/revocarii administratorilor, din materia societatilor comerciale pe actiuni, nu se justifica in cadrul unei asociatii fara scop lucrativ si fara personalitate juridica, cum este asociatia bursei si nici prin prisma dezideratului configurarii unei piete bursiere eficiente.

10
Art. 17 alin. 4 “Când numărul membrilor asociaţiei bursei de valori scade sub 10, ca urmare a oricăruia  dintre cazurile de încetare a calităţii de membru menţionate în art.12 alin. (2), inspectorul general al bursei informează CNVM, care va decide continuarea funcţionării respectivei burse de valori ori dizolvarea acesteia ţinând cont de situaţia pieţei valorilor mobiliare, de interesele emitenţilor şi investitorilor.”
Alin. 4 al art. 17 devine alin. 7
- datorita introducerii a noi trei alineate;

- a se vedea fundamentarea modificarii art. 17 alin. 2 si 3

11
Art. 20 alin. 1 lit. h) “Comitetul bursei de valori are următoarele atribuţii:

… h) supraveghează respectarea dispoziţiilor legii, a reglementărilor CNVM şi a regulamentelor bursei de valori de către societăţile de servicii de investiţii financiare şi agenţii lor şi de către întreg personalul bursei de valori, dispunând măsurile corespunzătoare;”
Art. 20 alin. 1 lit. h) “Comitetul bursei de valori are următoarele atribuţii:

… h) veghează la respectarea dispoziţiilor prezentei ordonante de urgenta, a reglementărilor CNVM şi a regulamentelor bursei de valori de către societăţile de servicii de investiţii financiare şi agenţii lor şi de către întreg personalul bursei de valori, dispunând masurile corespunzatoare;”
- comitetul bursei reprezinta un organ colegial reprezentativ al societatilor de servicii de investitii financiare;

- supravegherea implica un contact direct, nemijlocit si nelimitat al fiecarui membru al comitetului bursei cu informatii de detaliu referitoare la operatiunile de bursa;

- aspectele mentionate anterior sunt susceptibile sa creeze un conflict de interese intre membrii comitetului si ceilalti membri ai asociatiei bursei;

- conducerea operativa trebuie sa revina directorului general, care detine instrumentele necesare functiei de supraveghere.

12
Art. 21 alin. 1 “Toate regulamentele bursei de valori trebuie făcute publice iar cele menţionate la art. 20 lit. b), c), g) şi, ca şi modificările acestora, intră în vigoare după aprobarea lor de către CNVM.”
Art. 21 alin. 1 “Toate regulamentele bursei de valori trebuie făcute publice iar cele menţionate la art. 20 lit. b), c), g) şi j) ca şi modificările acestora, intră în vigoare după aprobarea lor de către CNVM.”
- s-a introdus printre regulamentele supuse aprobarii CNVM si cel referitor la organizarea si functionarea comisiilor speciale ale bursei de valori, ca urmare a reorganizarii prevederilor art. 21 alin. 2.

13
Art. 21 alin. 2 “Hotărâri privind executarea atribuţiilor de la art. 20 lit. (f) şi j) produc efecte după aprobarea lor de către CNVM.”

Art. 21 alin. 2 “CNVM poate modifica hotararile Comitetului Bursei referitoare la majorarea nivelului comisioanelor si tarifelor practicate in bursa, atunci cand apreciaza ca majorarea acestora nu este temeinic motivata.”
- reformularea articolului introduce un instrument flexibil la indemana CNVM de gestionare a ipotezelor in care politica de comisioane a bursei de valori ar fi susceptibila de producerea unor disfunctionalitati in piata bursiera; 

- se instituie un regim discriminatoriu fata de celelalte piete reglementate, in a caror politica de comisioane si salarizare CNVM nu intervine;

- articolul initial instituia un control indirect al CNVM asupra bugetului de venituri si cheltuieli al BVB aprobat de asociatia bursei;

14
Art. 22 alin. 1 “Administrarea bursei de valori este încredinţată directorului general, numit pentru un mandat, de maximum 5 ani, de către comitetul bursei de valori.”
Art. 22 alin. 1 “Administrarea bursei de valori este încredinţată directorului general, numit de către comitetul bursei de valori pentru un mandat de 5 ani, reinnoibil.”
- pentru identitate cu mandatul membrilor comitetului bursei de valori;

15
Art. 24 alin. 2 “Directorul general exercită competenţele de conducere şi cele privind funcţionarea  bursei de valori, inclusiv pe cele de angajare a personalului, de organizare şi funcţionare a bursei respective.”


Art. 24 alin. 2 “Directorul general exercită competenţele de conducere şi cele privind funcţionarea  bursei de valori, inclusiv pe cele de angajare a personalului, de organizare şi funcţionare a bursei respective. Stabilirea salariilor personalului bursei de valori se face de catre directorul general, iar al directorului general de catre comitetul bursei.”
- completarea textului cu modul de stabilire a salariilor se impune prin prisma eliminarii prevederilor referitoare la salarizarea personalului bursei de valori din OUG nr. 25/2002 si a abrogarii Legii nr. 66/1997 cu privire la salarizarea membrilor si personalului Comisiei Nationale a Valorilor Mobiliare, precum si a personalului burselor de valori . 

16
Art. 34 “CNVM poate suspenda anumite sau toate operaţiunile desfăşurate pe o piaţă reglementată în cazul în care constată că nu sunt respectate prevederile legale şi/sau apreciază că este imposibilă menţinerea unei pieţe ordonate, putând fi afectate interesele investitorilor. Pe durata suspendării nu mai pot fi efectuate noi operaţiuni, dar obligaţiile rezultând din operaţiunile efectuate anterior vor fi îndeplinite în termenii stabiliţi. “


Art. 34: “CNVM sau piaţa reglementată pot suspenda anumite sau toate operaţiunile desfăşurate pe o piaţă reglementată în cazul în care constată că nu sunt respectate prevederile legale şi/sau apreciază că este imposibilă menţinerea unei pieţe ordonate, putând fi afectate interesele investitorilor. Pe durata suspendării nu mai pot fi efectuate noi operaţiuni, dar obligaţiile rezultând din operaţiunile efectuate anterior vor fi îndeplinite în termenii stabiliţi.” 


- bursa de valori trebuie sa detina instrumente eficiente pentru mentinerea/restabilirea cu celeritate a unei piete ordonate si transparente;

- excluderea posibilitatii directorului general al bursei de valori de a suspenda negocierea valorilor mobiliare ale unui anumit emitent daca, din lipsa informatiilor adecvate privind emitentul sau valorile mobiliare respective ori din alte motive intemeiate, apreciaza ca este imposibila mentinerea unei piete ordonate pentru acele valori mobiliare, reduce operativitatea interventiei bursei in piata bursiera pentru restabilirea ordinii in piata si protectia eficienta a intereselor investitorilor, aspect consacrat prin art. 74 din Legea nr. 52/1994;

- se ia de la indemana BVB un instrument care a functionat eficient;

- piata (BVB) este mai aproape de evenimente decat CNVM si trebuie sa poata actiona in mod operativ, fara insa a lipsi CNVM de aptitudinea recunoscuta prin art. 34 din OUG;

- pana in momentul in care CNVM sesizeaza dezordinea din piata se poate scurge o perioada de timp in care pot fi prejudiciati investitorii;

- se citeste coroborat cu art. 41 si 51.

Art. 41 “Prin reglementările proprii supuse aprobării de către CNVM, piaţa reglementată va stabili condiţiile şi procedura de suspendare a operaţiunilor cu valori mobiliare şi alte instrumente financiare, în alte situaţii decât cele prevazute în art. 34.”
Art. 41 “Prin reglementările proprii supuse aprobării de către CNVM, piaţa reglementată va stabili condiţiile şi procedura de suspendare a operaţiunilor cu valori mobiliare şi alte instrumente financiare”.
A se vedea fundamentarea de la modificarea art. 34

Art. 43 alin. 2 “Sunt exceptate de la prevederile alineatului precedent următoarele operaţiuni:

(a) transferurile cu caracter oneros, tranzacţii directe, care întrunesc cumulativ următoarele condiţii :

1) părţile sunt soţi sau rude ori afini până la gradul al treilea inclusiv sau persoane juridice controlate de astfel de persoane, cu condiţia ca activitatea respectivelor persoane juridice să nu facă obiectul reglementărilor prezentei ordonanţe de urgenţă;

2) nici una din părţile implicate într-o tranzacţie directă nu este sau, ca rezultat al unei astfel de tranzacţii, nu devine acţionar semnificativ;

3) să nu depăşească, într-o perioadă de 12 luni, 1% din totalul instrumentelor financiare de acelaşi tip şi clasă, puse în circulaţie de respectivul emitent;

4) sunt notificate CNVM şi pieţei de tranzacţionare în termen de 3 zile lucrătoare.
(b) transferurile de proprietate efectuate ca urmare a cesionării de acţiuni ale emitentului de către acesta către personal şi conducere;

(c) în cazul fuziunilor, divizărilor şi lichidărilor;

(d) transferurile efectuate ca urmare a unei hotarâri judecătoreşti irevocabile şi/sau în temeiul unui titlu executoriu;

e) operaţiunile prevăzute la articolul 135 alin. (2).”
Art. 43 alin. 2 “Sunt exceptate de la prevederile alineatului precedent următoarele operaţiuni: 

a) transferurile cu caracter oneros, tranzacţii directe, care întrunesc cumulativ următoarele condiţii: 

1) părţile sunt soţi sau rude ori afini până la gradul al treilea inclusiv sau persoane juridice controlate de astfel de persoane, cu condiţia ca activitatea respectivelor persoane juridice să nu facă obiectul reglementărilor prezentei ordonanţe de urgenţă;

2) nici una din părţile implicate într-o tranzacţie directă nu este sau, ca rezultat al unei astfel de tranzacţii, nu devine acţionar semnificativ;

3) volumul cumulat al acestor tranzacţii, între acelaşi părţi, să nu depăşească, într-o perioadă de 12 luni, 1% din totalul valorilor mobiliare sau al instrumentelor financiare de acelaşi tip şi clasă, puse în circulaţie de respectivul emitent;

4) sunt notificate CNVM şi pieţei de tranzacţionare în termen de 3 zile lucrătoare.
b) Transferurile de proprietate efectuate ca urmare a cesionării de acţiuni ale emitentului de către acesta către personal şi conducere;

c) Transferurile efectuate ca efect al fuziunilor, divizărilor şi lichidărilor;

d) transferurile efectuate ca urmare a unei hotarâri judecătoreşti irevocabile şi/sau în temeiul unui titlu executoriu;

e) transferurile efectuate ca efect al succesiunilor şi al ieşirii din indiviziune;
f) transferurile efectuate ca efect al  împrumutului de acţiuni;
g)  transferurile efectuate ca efect al exercitării drepturilor conferite de instrumentele financiare derivate;
h) transferurile efectuate ca efect al contractelor de report;
i) operaţiunile prevăzute la articolul 135 alin. (2); 
j) alte transmisiuni de drepturi, potrivit legii speciale sau potrivit reglementărilor pieţelor de valori mobiliare referitoare la noi operaţiuni de piaţă.”
– trebuie sa se clarifice daca este vorba despre 1% per persoana implicata in astfel de operatiuni sau 2% per emitent de astfel de valori;

- trebuie clarificata confuzia intre instrumente financiare si valori mobiliare;

– este necesar ca enumerarea sa fie enuntiava, sa nu incerce sa restranga gama transferurilor exceptate, deoarece in practica exista si alte ipoteze desprinse din acte normative cu forta juridica superioara (de pilda retragerea din societatatile comerciale, distributia actiunilor de la Asociatii la salariati etc);

- au fost adaugate si unele tipuri de transferuri care apar ca efect al derularii unor noi tipuri de operatiuni de piata cum ar fi imprumutul de actiuni, operatiunile cu instrumente financiare derivate si contractele de report, intrucat acestea, prin insusi mecanismul lor de functionare, impun transferuri directe;

- mai mult decat atat, se impune enuntarea lor exemplificativa intrucat este dificil de inventariat care ar fi consecintele tuturor operatiunilor de piata permise de aceasta OUG;

Art. 46 “(1) Pentru tranzacţiile având ca obiect valori mobiliare sau alte instrumente financiare declarate ca furate se aplică, după caz, regulile următoare:

(a) dacă negocierea a avut loc înainte de declararea furtului, cumpărătorul poate urmări repetiţiunea preţului titlurilor prin intermediarul său; dacă intermediarul îl declară pe vânzătorul dătător de ordin, el este descărcat de răspundere;

(b) dacă negocierea a avut loc după declararea furtului, intermediarul este ţinut la repetiţiunea valorii titlurilor negociate.

(2) Intermediarul are dreptul la regres contra vânzătorului potrivit dreptului comun, iar aprecierea bunei-credinţe se face după regulile maximei diligenţe în afaceri.

(3) Declararea furtului se face de administraţia pieţei reglementate sau de C.N.V.M., din oficiu sau la sesizare.”
Art. 46 “(1) Cumparatorul de buna credinta al valorilor mobiliare declarate furate ramane proprietarul acestora si nu poate fi obligat la restituirea lor.

(1) (2) Declararea unor valori mobiliare ca furate se face potrivit reglementarilor CNVM.

(2) (2) Proprietarul valorilor mobiliare vandute fara consimtamantul sau are dreptul la restituirea valorilor mobiliare de la intermediarul care a introdus si executat ordinul de vanzare fara aprobarea prealabila a proprietarului.”


- repetitiunea titlurilor in cazul cumparatorilor de buna credinta, nu este posibila si nici de dorit;

- ar trebui precizata clar raspunderea societatii de intermediere care a initiat prima operatiune fara acordul proprietarului, in sensul returnarii de catre acesta si numai de catre ea a actiunilor furate catre proprietarul de drept;

- mecanismul propus de lege pentru rezolvarea situatiilor privind furtul de actiuni, este imposibil de pus in practica si contradictoriu cu prevederile codului civil care cu titlu general consacra protectia cumparatorului de buna credinta, iar in cazul in care acesta cumpara valorile mobiliare furate intr-un cadru organizat - desi poate fi obligat la restituirea titlurilor - are dreptul la plata pretului. Insa dat fiind faptul ca pietele trebuie sa asigure investitorilor siguranta detinerilor este absolut necesar ca ordonanta sa instituie protectia generala a cumparatoruluil de buna credinta a valorilor mobiliare furate. 

20
Art. 48: Transferul dreptului de proprietate asupra unei valori mobiliare sau a altui instrument financiar are loc la momentul înregistrării cumpărătorului, în registrul emitentului.
Art. 48 (1)Transferul dreptului de proprietate asupra valorilor mobiliare are loc la momentul încheierii tranzacţiei.

(2) Prin derogare de la alineatul precedent, transferul dreptului de proprietate, in cazurile prevazute la art. 43 al. 2, are loc la momentul înregistării dobînditorului în registrul valorilor mobiliare sau al instrumentelor financiare respective, dupa caz.”


-- transferul dreptului de proprietate, asa cum este el prevazut in OUG (la momentul inregistrarii dobanditorului in registrul actionarilor) impiedica vanzarea actiunilor cumparate cel putin pana in T+3.

- in concluzie, in conditiile speciale ale pietei de capital, apreciem ca trebuie stabilit ca transferul dreptului de proprietate sa opereze la momentul realizarii acordului de vointa al partilor (respectiv la momentul T), consacrand astfel principiul general inscris in Codul Civil (art. 971, 1295) potrivit caruia proprietatea se transfera chiar daca bunul nu a fost predat si pretul nu a fost platit;

Art. 51 alin. 2 “Prin excepţie de la prevederile alin. (1) lit. a), societăţile de servicii de investiţii financiare sau intermediarii autorizaţi de CNVM vor putea tranzacţiona valori mobiliare ce fac obiectul contractelor de garanţie reală mobiliară, în numele şi pe contul creditorilor în favoarea cărora s-au constituit garanţiile, precum şi valori mobiliare asupra cărora s-a instituit sechestrul, la cererea organului de executare, în condiţiile prevăzute de legea specială.”
Art. 51 alin. 2 “Prin excepţie de la prevederile alin. (1) lit. a), societăţile de servicii de investiţii financiare sau intermediarii autorizaţi de CNVM vor putea tranzacţiona valori mobiliare ce fac obiectul contractelor de garanţie reală mobiliară, precum şi valori mobiliare asupra cărora s-a instituit sechestrul, la cererea organului de executare, în numele şi pe contul debitorilor care au constituit garanţiile sau ale caror bunuri sunt supuse urmaririi silite mobiliare, în condiţiile prevăzute de legea specială.”


- conturile reflecta pozitia de proprietar a detinatorului;

- transferul valorilor mobiliare ale debitorului in contul creditorului implica practic perderea proprietatii asupra valorilor mobiliare d ecatre debitor si va genera probleme practice in cazul convocarii unei adunari generale a actionarilor AGA (creditorul ar exercita drepturile de vot sau ar avea dreptul la dividendele debitorului) sau al instituirii unor masuri asupra averii creditorului etc. (bunurile ar fi supuse partajului sau urmaririi silite);

Sectiunea 3 – Tranzacţionarea drepturilor de preferinţă
Secţiunea 3 – Tranzacţionarea drepturilor
- a se vedea fundamentarea modificarii art. 2 alin. 1 pct. 10 si 11;

- modificarea titlului are in vedere crearea unui regim juridic unitar pentru tranzactionarea tuturor drepturilor;

23
Art. 52 alin. 1 si 2 “(1) Orice acţionar înregistrat la data de referinţă poate dispune total sau parţial de drepturile sale de preferinţă, începând cu data de la care acestea pot fi exercitate.

(2) Tranzacţionarea drepturilor de preferinţă va fi realizată pe aceeaşi piaţă reglementată pe care sunt tranzacţionate şi acţiunile la care se referă.”
Art. 52 “(1) Orice acţionar poate dispune in total sau in parte de drepturile conferite de valorile mobiliare.

(2) Tranzacţionarea drepturilor va fi realizată pe aceeaşi piaţă reglementată pe care sunt tranzacţionate şi valorile mobiliare la care se referă.”


- a se vedea fundamentarea modificarii art. 2 alin. 1 pct. 10 si 11;

- s-a inlocuit termenul “actiuni” cu cel de “valori mobiliare” deoarece drepturile pot sa aiba ca activ-suport si alte valori mobiliare decat actiunile;

Art. 53 “Consiliul de administraţie al emitentului va verifica periodic  înscrierea în registrul emitentului a tranzacţiilor cu dreptul de preferinţă.”
Art. 53 “Consiliul de administraţie al emitentului va verifica periodic înscrierea în registrul emitentului a tranzacţiilor cu drepturi.”

A se vedea fundamentarea modificarii art. 2 alin. 1 pct. 10 si 11

Art. 54 “CNVM va emite norme privind tranzacţionarea drepturilor de preferinţă.”
Art. 54 “CNVM va emite norme privind tranzacţionarea drepturilor.”
A se vedea fundamentarea modificarii art. 2 alin. 1 pct. 10 si 11

Art. 55 alin. 2 “CNVM şi BNR vor emite reglementări comune privind creditarea tranzacţiilor în marjă.”

Art. 55 alin. 2 “CNVM şi BNR vor emite  reglementări comune privind creditarea tranzacţiilor în marjă, in termen de 90 de zile de la intrarea in vigoare a prezentei ordonante de urgenta.”
- pentru a se evita situatiile in care - din lipsa acordului BNR cu privire la regulile de creditare a tranzactiilor in marja - acestea sa nu poata fi transpuse in practica se impune un mijloc de protectie minimal, respectiv instituirea unui termen in care acestea sa fie elaborate;

Art. 56 alin. 2 “Regulile aplicabile marjei pentru achiziţiile de valori mobiliare în marjă se vor aplica şi în cazul vânzârilor în lipsă.”
Art. 56 alin. 2 “CNVM va emite reglementari privind vanzarea in lipsa.”
· - trebuie eliminata relationarea vanzarilor in lipsa cu creditarea tranzactiilor in marja intrucat in acest fel este eliminat si faptul ca aceste reguli sunt comune cu BNR;

· - dealtfel interventia BNR in cazul vanzarilor in lipsa nu se justifica nefiind vorba de imprumuturi in bani;

Art. 65 alin. 1, 3 si 4 “(1) Pentru autorizarea unei oferte publice de valori mobiliare, ofertantul va înainta Comisiei o cerere de autorizare însoţită de un anunţ şi de prospectul de ofertă….

...

(3) Informaţiile pe care trebuie să le cuprindă prospectul de ofertă vor fi certificate de ofertant, care este răspunzător pentru realitatea, exactitatea şi completitudinea lor. În cazurile reglementate de CNVM, informaţiile din prospectul de ofertă vor fi certificate şi de către auditorul financiar al emitentului.

(4) Conţinutul minim de informaţii pe care trebuie să îl cuprindă prospectul de ofertă, forma de prezentare a acestora pe categorii de oferte şi documentele ce trebuie să însoţească prospectul în vederea obţinerii autorizaţiei vor fi stabilite de CNVM prin normele adoptate de aceasta.”
Art. 65 alin. 1, 3 si 4 “Pentru autorizarea unei oferte publice de valori mobiliare, ofertantul va înainta Comisiei o cerere de autorizare însoţită de un anunt. Pentru autorizarea ofertei publice initiale, a ofertei publice obligatorii pentru dobandirea pozitiei de control, a pozitiei majoritare si a pozitiei majoritare absolute, ofertantul este obligat sa prezinte Comisiei şi un prospect de oferta publică, pe langa cererea de autorizare şi anunţ.

...

(3) Informaţiile pe care trebuie să le cuprindă anunţul sau prospectul de ofertă vor fi certificate de ofertant, care este răspunzător pentru realitatea, exactitatea şi completitudinea lor. În cazurile reglementate de CNVM, informaţiile din prospectul de ofertă vor fi certificate şi de către auditorul financiar al emitentului.

(4) Conţinutul minim de informaţii pe care trebuie să îl cuprindă anunţul sau prospectul de ofertă, forma de prezentare a acestora pe categorii de oferte şi documentele ce trebuie să însoţească prospectul în vederea obţinerii autorizaţiei vor fi stabilite de CNVM prin normele adoptate de aceasta.”
- prospectul de oferta este necesar doar atunci cind valorile mobiliare sunt puse pentru prima oara la dispozitia publicului investitor. In orice alta situatie, cu exceptia dobandirii pozitiei de control sau a preluarii - caz in care se impune o informare privind intentiile viitorului actionar majoritar – doar operatiunea de vinzare sau cumparare este similara cu mecanismul de oferta publica. Esenta ofertei publice dispare, pentru ca publicul este deja informat despre performantele emitentului, iar prospectul de oferta nu mai este necesar, fiind suficient un anunt care sa cuprinda elementele esentiale cu privire la oferta si alte informatii relevante. Continutul acestui anunt urmeaza sa fie stabilit de CNVM prin regulamente.

- Emitentul este cunoscut intrucat valorile sale mobiliare se tranzactioneaza deja, iar ofertantul, cu exceptia cazurilor mentionate nu poate schimba politica emitentului;

Art. 71 alin. 1 “O ofertă publică de valori mobiliare produce toate efectele dacă pe durata valabilităţii sale se păstrează realitatea, exactitatea şi  completitudinea informaţiilor cuprinse în prospect.”
Art. 71 alin. 1 “O ofertă publică de valori mobiliare produce toate efectele dacă pe durata valabilităţii sale se păstrează realitatea, exactitatea şi  completitudinea informaţiilor cuprinse în anunţ sau în prospect.”
A se vedea fundamentarea modificarii art. 65 al. 1, 3 si 4

Art. 74 alin. 2 “În lipsa oricărui alt criteriu de alocare prevăzut în prospect şi acceptat de CNVM, în caz de suprasubscriere, valorile mobiliare vor fi alocate proporţional cu nivelul subscripţiilor.”
Art. 74 alin. 2 “În lipsa oricărui alt criteriu de alocare prevăzut în anunţ sau în prospect şi acceptat de CNVM, în caz de suprasubscriere, valorile mobiliare vor fi alocate proporţional cu nivelul subscripţiilor.”
A se vedea fundamentarea modificarii art. 65 al. 1, 3 si 4

Art. 114 alin. 1 “Data de referinţă pentru acţionarii îndreptăţiţi să primească dividende este data stabilită pentru determinarea acţionarilor  cu drept de vot în adunarea generală care fixează dividendul.”
Art. 114 alin. 1 “Au dreptul la dividende persoanele care au calitatea de acţionar la data de înregistrare stabilită de adunarea generală care fixează dividendul.”

A se vedea fundamentarea modificarii art. art. 2 alin. 1 pct. 10 si 11

Art. 116 alin. (3) “Preţul de subscriere pentru acţionarii care îşi exercită dreptul de preferinţă se va calcula obligatoriu prin adăugarea unei prime de emisiune cel puţin egală cu valoarea inflaţiei comunicată de BNR de la data ultimei majorări sau constituiri a capitalului social şi  va fi mai mic decât preţul de ofertă către public. Primele de emisiune se varsă într-un fond de rezervă cu care, în cel mult 6 luni, se va majora capitalul social prin creşterea valorii acţiunilor tuturor acţionarilor.”
Art. 116 alin. 3 “CNVM va emite reglementari cu privire la regulile de determinare a pretului de subscriere pentru actionarii care isi exercita dreptul de preferinta, prin raportarea acestuia la pretul de piata.”
A se vedea fundamentarea modificarii art. 134 alin. 5

Art. 118 alin. 3 “Dacă adunarea generală extraordinară a acţionarilor hotăreşte majorarea capitalului social cu diferenţa de valoare rezultată în urma actualizării, atunci aceasta se va efectua anterior majorării propuse sau concomitent cu aceasta, profitând acţionarilor înregistraţi la data de referinţă a respectivei adunări generale a acţionarilor proporţional cu  cota fiecăruia de participare la capitalul social.”
Art. 118 alin. 3 “Dacă adunarea generală extraordinară a acţionarilor hotăreşte majorarea capitalului social cu diferenţa de valoare rezultată în urma actualizării, atunci aceasta se va efectua anterior majorării propuse sau concomitent cu aceasta, profitând acţionarilor înregistraţi la data de înregistrare a respectivei adunări generale a acţionarilor, proporţional cu  cota fiecăruia de participare la capitalul social.
A se vedea fundamentarea modificarii art. 2 alin. 1 pct. 10 si 11

Art. 134 alin. 5 “Preţul în oferta publică de cumpărare efectuată potrivit alineatelor precedente va trebui să fie cel puţin egal cu valoarea stabilită conform cu reglementările CNVM.”
Art. 134 alin. 5 “CNVM va emite reglementari cu privire la regulile de determinare a pretului in oferta publica de cumparare, efectuata potrivit alineatelor precedente, prin raportarea acestuia la pretul de piata.”

- mecanismele de control al pretului la care se realizeaza oferta sau la care se exercita dreptul de preferinta sunt masuri mai degraba administrative decat economice si incalca principiile unei economii de piata, fiind acceptabile doar in masura in care  reglementarile CNVM trebuie sa stabileasca modul de determinare a pretului, iar nu valoarea pretului;

- este necesara limitarea ingerintelor administrative cu impact asupra deciziilor investitionale ale investitorilor;

- in astfel de cazuri, pretul trebuie sa se stabileasca in mod liber prin raportare la nivelul curent al acestuia in piata;

Art. 149 alin. 2 pct. 1 “Serviciile de investiţii financiare reglementate de prezenta ordonanţă de urgenţă sunt:


1) servicii principale:

(a) a. vânzarea sau cumpărarea de valori mobiliare şi alte instrumente financiare pe contul clienţilor;

(b) b. vânzarea sau cumpărarea de valori mobiliare şi alte instrumente financiare pe cont propriu;

(c) c. plasamentul şi/sau garantarea plasamentului valorilor mobiliare şi altor instrumente financiare cu ocazia ofertelor primare sau secundare;

(d) d. administrarea conturilor de portofolii individuale ale clienţilor cu respectarea mandatului dat de aceştia;

           e. preluarea şi transmiterea ordinelor clienţilor în scopul executării  lor prin  alte societăţi de servicii de investiţii financiare sau alţi intermediari autorizaţi;”
La art. 149 alin. 2 pct. 1 se adauga lit. f. avand urmatorul continut: “Serviciile de investiţii financiare reglementate de prezenta ordonanţă de urgenţă sunt:

1) servicii principale:

...

f. vânzarea sau cumpărarea de titluri de stat pe contul clienţilor sau pe cont propriu.”
· - sublinierea distinctă a activităţii de intermediere având ca obiect titlurile de stat este justificata de  necesitatea recunoasterii posibilitatii bancilor comerciale de a activa ca intermediari cel putin pentru aceste instrumente si inainte de 01.01.2005 intrucat:

a. interzicerea accesului direct al bancilor pe piata bursiera face imposibila functionarea pietei secundare bursiere a titlurilor de stat;

b. reglementarile actuale emise de MFP-BNR-CNVM si BVB stipuleaza ca bancile sunt participanti pe aceasta piata;

c. directivele europene prevad explicit accesul direct al bancilor pe piata de capital, acestea fiind deja implementate de majoritatea statelor europene , de exemplu:

· - tarile foste comuniste: Polonia, Ungaria, Cehia, Estonia, Croatia, Bulgaria, Slovacia, Slovenia, Letonia si Lituania;

· Franta, Marea Britanie, Germania, Olanda, Italia, Austria, Irlanda, Portugalia, Luxemburg, Elvetia, Belgia, Turcia, Danemarca, Suedia, Norvegia, Finlanda si Islanda.

d. se creaza un regim discriminatoriu fata de bursele de marfuri, deoarece bancile pot opera direct pe piata produselor derivate.

Art. 149 alin. 5 “Societăţile bancare şi alte instituţii de credit supuse supravegherii BNR vor putea presta servicii de investiţii financiare pe pieţele reglementate pe cont propriu şi pe contul terţilor începând cu 1 ianuarie 2005; Ele pot participa la capitalul social al societăţilor de servicii de investiţii financiare reglementate de prezenta ordonanţă de urgenţă, atât până la 1 ianuarie 2005 cât şi după această dată.”
La art. 149 se introduce alin. 6 avand urmatorul continut: “Prin derogare de la alineatul precedent, societăţile bancare şi alte instituţii de credit supuse supravegherii BNR vor putea presta serviciile de investiţii financiare prevazute la art. 149 alin. 2 pct. 1 lit. f. începând cu data intrării în vigoare a prezentei ordonanţe de urgenţă.”
A se vedea fundamentarea de la modificarea art. 149 alin. 2 lit. f)

Art. 151 alin. 1 lit. b) pct. 3 “Pentru obţinerea autorizaţiei de a efectua servicii de investiţii financiare, societăţile de servicii de investiţii financiare trebuie să îndeplinească următoarele condiţii:

...

b) să facă dovada unui minim de capital subscris şi integral vărsat, cu obligaţia de menţinere a unui minim de capital net care urmează să fie stabilit de CNVM, după cum urmează:

...

3) pentru societăţile de investiţii financiare desfăşurând oricare din activităţile prevăzute la art. 149 alin (2) pct. 1 lit. (a), (b), c), (d), (e) şi pct. 2 lit. (a), (b), (c), (d) de 4 ori suma stabilită pentru activităţile de la pct. 1).”
Art. 151 alin. 1 lit. b) pct. 3 “Pentru obţinerea autorizaţiei de a efectua servicii de investiţii financiare, societăţile de servicii de investiţii financiare trebuie să îndeplinească următoarele condiţii:

...

b) să facă dovada unui minim de capital subscris şi integral vărsat, cu obligaţia de menţinere a unui minim de capital net care urmează să fie stabilit de CNVM, după cum urmează:

...

3) pentru societăţile de investiţii financiare desfăşurând oricare din activităţile prevăzute la art. 149 alin (2) pct. 1 lit. (a), (b), c), (d), (e), (f) şi pct. 2 lit. (a), (b), (c), (d) de 4 ori suma stabilită pentru activităţile de la pct. 1).”
· - data fiind anvergura pietei titlurilor de stat este necesar ca societatile de servicii de investitii financiare care desfasoara astfel de servicii de investitii financiare sa aiba plafonul cel mai ridicat al capitalului social, astfel cum este stabilit de CNVM;

